NORAKSTS

|  |  |
| --- | --- |
| 28.05.2025. | Nr.6/3 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES

###### 2023. GADA 27. APRĪĻA LĒMUMĀ NR.4/3

###### “PROJEKTA “ZEMGALES INDUSTRIĀLĀ PARKA ATTĪSTĪBA, I KĀRTA” IESNIEGUMA IESNIEGŠANA”

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar 2024. gada 1. februārī starp Centrālo finanšu un līgumu aģentūru un Jelgavas valstspilsētas pašvaldības iestādi “Centrālā pārvalde” (turpmāk- Pašvaldība) noslēgto Vienošanos Nr.3.1.1.3.i.0/1/23/A/CFLA/003 par Eiropas Savienības Atveseļošanas fonda projekta ieviešanu, Pašvaldība īsteno projektu “Zemgales industriālā parka attīstība, I kārta” (turpmāk- projekts).

Lai mazinātu riskus un nodrošinātu nacionālas nozīmes industriālo parku projektu sekmīgu īstenošanu reģionos, ar Ministru kabineta 2024. gada 17. decembra noteikumiem Nr. 858 “Grozījumi Ministru kabineta 2022. gada 30. augusta noteikumos Nr. 543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi” ir pagarināts investīcijas mērķa “pabeigta industriālo parku būvniecība reģionos, kur tiek attīstīta publiskā infrastruktūra” pabeigšanas termiņš līdz 2026. gada 30. jūnijam. Šie grozījumi precizē ES Atveseļošanas un noturības mehānisma (turpmāk – AF) plāna 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” mērķu izpildes pārbaudes mehānismu un finansēšanas kārtību, t.i. paredz labvēlīgākus nosacījumus finansējuma saņēmējiem un sadarbības partneriem, kas veicina AF finansējuma nonākšanu tautsaimniecībā, mazinot nacionālās nozīmes industriālo parku projektu sekmīgas neīstenošanas, rezultātu un uzraudzības rādītāju nesasniegšanas riskus.

Atbilstoši noslēgtajiem būvdarbu, būvuzraudzības un autoruzraudzības līgumiem un plānotajiem iepirkumiem, pamatojoties uz projekta īstenošanas termiņa pagarinājumu, Pašvaldībai administratīvo procedūru veikšanai nepieciešams mainīt projekta īstenošanai nepieciešamā finansējuma sadalījumu pa gadiem.

Pamatojoties uz Pašvaldību likuma 4.panta pirmās daļas 12. punktu, Ministru kabineta 2022. gada 30. augusta noteikumiem Nr. 543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi”, projekta īstenošanas termiņa pagarinājumu, noslēgtajiem līgumiem un plānotajiem iepirkumiem, kā arī lai nodrošinātu sekmīgu projekta īstenošanu, nepieciešams mainīt projekta īstenošanai nepieciešamā finansējuma sadalījumu pa gadiem. Ņemot vērā minēto,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2023. gada 27. aprīļa lēmumā Nr.4/3 “Projekta “Zemgales industriālā parka attīstība, I kārta” iesnieguma iesniegšana” šādus grozījumus:

1. Izteikt aprakstošās daļas preambulu šādā redakcijā:

“Saskaņā ar Pašvaldību likuma 4.panta pirmās daļas 3. un 12.punktiem, Jelgavas valstspilsētas un Jelgavas novada attīstības programmas 2023. – 2029. gadam Jelgavas valstspilsētas Investīciju plānā iekļauto projekta ideju Nr.7.1.1. “Zemgales industriālā parka attīstība, I kārta”, kā arī izsludināto atklāto projektu iesniegumu atlasi Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos”, tiek gatavots projekta “Zemgales industriālā parka attīstība, I kārta” (turpmāk – Projekts) iesniegums. Ņemot vērā iepriekš minēto, ”

1. Papildināt ar 11.punktu šādā redakcijā:

“1.1 Projekta kopējās izmaksas plānot 24 580 771,67 *euro* (divdesmit četri miljoni pieci simti astoņdesmit tūkstoši septiņi simti septiņdesmit viens *euro* un 67 *centi*) apmērā, no tām 20 000 000,00 *euro* (divdesmit miljoni *euro*, 00 *centi*) ir Eiropas Savienības Atveseļošanas un noturības mehānisma finansējums, 4 580 771,67 *euro* (četri miljoni pieci simti astoņdesmit tūkstoši septiņi simti septiņdesmit viens *euro* 67 *centi*), tai skaitā ārpus projekta finansējamās izmaksas 500 000,00 *euro* (pieci simti tūkstoši *euro* 00 *centi*), ir Jelgavas valstspilsētas pašvaldības līdzfinansējums.”

1. Izteikt 2.punktu šādā redakcijā:

“2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut pašvaldības budžetā Projekta īstenošanai nepieciešamo finansējumu šādā sadalījumā:

2.1. 2025. gadā − līdzfinansējuma nodrošināšanai 3 300 000,00 *euro* (trīs miljoni trīs simti tūkstoši *euro* 00 *centi*), t.sk pašvaldības dotāciju 500 000,00 *euro* (pieci simti tūkstoši *euro* un 00 *centi*) ārpus projekta izmaksu segšanai;

2.2. 2026. gadā − līdzfinansējuma un priekšfinansējuma nodrošināšanai 3 280 771,67 *euro* (trīs miljoni divi simti astoņdesmit tūkstoši septiņi simti septiņdesmit viens *euro* un 67 *centi*), t.sk. līdzfinansējums, 1 280 771,67 *euro* (viens miljons divi simti astoņdesmit tūkstoši septiņi simti septiņdesmit viens *euro* un 67 *centi*) un pašvaldības priekšfinansējums 2 000 000,000 *euro* (divi miljoni *euro* un 00 *centi*).”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā